George Mills (friidrettsutøver)

George Mills (født 1999) er en britisk mellomdistanseløper. Hans fremste meritt til nå er gull på 800 meter ved Ungdoms-EM i friidrett 2016.

Han er sønn av tidligere fotballspiller Danny Mills.The Yorkshire Post - Proud dad Danny Mills backs European champion son George to enjoy further track success, besøkt 25. juli 2016.

 Idrettskarriere 
2014
Mills deltok ved det nordengelske mesterskapet i terrengløp (Northern Championships) i januar 2014, der han kom på 48.-plass i U15-klassen, og ved det engelske mesterskapet (ECCA) kom han på 90.-plass i samme klasse.The Power of 10 - George Mills, besøkt 25. juni 2016. 

Ved det engelske skolemesterskapet kom han på 6.-plass på 800 meter, og ved det det nordengelske U17-mesterskapet vant han 800 meter, med tiden 1:59,65. Ved det britiske skolemesterskapet kom han på 2.-plass på 800 meter med ny personlig rekord på 1:53,86. 

2015
Ved det nordengelske mesterskapet i terrengløp i 2015 kom han på 18.-plass i U17-klassen. I mars kom han på 79.-plass ved det engelske skolemesterskapet i terrengløp. 

Han vant 800 meter i U17-klassen ved det engelske skolemesterskapet i juli. Han vant både 400 og 800 meter i U17-klassen ved det nordengelske mesterskapet, der han satte ny personlig rekord på 400 meter med tiden 49,09. Han ble tatt ut til å delta ved Samveldelekene for ungdom 2015, og han kom der på 5.-plass på 800 meter, 47 hundredeler bak Ben Greenwood som vant bronsemedaljen. 

2016
Ved det engelske juniormesterskapet i friidrett (U20) kom han på 2.-plass på 800 meter, bak Daniel Rowden. 

Den 16. juli vant han 400 meter ved Ungdoms-EM i friidrett 2016, foran rumenske Mihai Cristian Pislaru og tyrkiske Mahsum Korkmaz. Han satte personlig rekord i finalen med 47,16 sekunder, som også var årsbeste i europa for ungdom.Domtel-Sport - 1st European Athletics Youth Championships - 400 m Boys - Final, besøkt 17. juli 2016.

2024
Han representerte landet sitt under Sommer-OL 2024 i Paris på 5000 meter og kom på 21. plass i finalen.

 Referanser 

 Eksterne lenker 

  Profil hos The Power of 10
  Profil hos det europeiske friidrettsforbundet 
  Profil hos All-Athletics på

Kategori:Britiske sprintere
Kategori:Britiske mellomdistanseløpere
Kategori:Ungdomseuropamestere i friidrett
Kategori:Deltakere for Storbritannia under VM i friidrett innendørs 2022
Kategori:Deltakere for Storbritannia under EM i friidrett innendørs 2023
Kategori:Deltakere for Storbritannia under Sommer-OL 2024
Kategori:Friidrettsutøvere under Sommer-OL 2024
Kategori:Deltakere for Storbritannia under EM i friidrett innendørs 2025
Kategori:Deltakere for Storbritannia under VM i friidrett 2025